Diari Oficial de la Generalitat Valenciana


Sumari del DOGV 3653, del 27-12-1999 (1999/10933)

RESOLUCIÓ de 9 de desembre de 1999, del Servei Territorial d'Indústria i Energia d'Alacant, per la qual s'autoritza a l'empresa Gas Natural SDG, SA, la realització de les instal·lacions, i se'n reconeix la utilitat pública, corresponents a l'addenda IV al projecte Xarxa d'Agost, Novelda, Aspe, Elda, Petrer i les seues instal·lacions auxiliars (eixida AS-9), a la província d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3653

Data del DOGV
:   27-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10967


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 9 de desembre de 1999, del Servei Territorial d'Indústria i Energia d'Alacant, per la qual s'autoritza a l'empresa Gas Natural SDG, SA, la realització de les instal·lacions, i se'n reconeix la utilitat pública, corresponents a l'addenda IV al projecte Xarxa d'Agost, Novelda, Aspe, Elda, Petrer i les seues instal·lacions auxiliars (eixida AS-9), a la província d'Alacant. [1999/10601]
  
Mitjançant Resolució de la Conselleria d'Indústria i Comerç de la Generalitat Valenciana (BOE núm. 175, de 23 de juliol de 1993) de data 1 de juny de 1993, es va atorgar a Enagás, SA concessió administrativa per al servei públic de subministrament de gas natural per a usos industrials en diversos termes municipals de les províncies de València i Alacant, entre els quals es troben Agost, Novelda, Aspe, Elda, Monforte del Cid i Petrer.
  
Enagás, SA va sol·licitar, mitjançant escrit de data 5 d'agost de 1999, davant d'aquest Servei Territorial d'Indústria i Energia d'Alacant, a l'empara del que s'ha disposat en la Llei 34/1998, de 7 d'octubre, del Sector d'Hidrocarburs, i en l'article 9 del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, autorització administrativa i reconeixement de la utilitat pública de l'addenda IV al projecte d'instal·lacions de la Xarxa d'Agost, Novelda, Aspe, Elda, Petrer i les seues instal·lacions auxiliars (eixida-AS-9), a la província d'Alacant.
  
Vista la sol·licitud presentada per Enagás, SA i estudiada l'addenda IV al projecte Xarxa d'Agost, Novelda, Aspe, Elda, Petrer i les seues instal·lacions auxiliars (eixida-AS-9), a la província d'Alacant, visat pel col·legi oficial d'enginyer corresponent.
  
Vista la no-formulació d'al·legacions a l'esmentada addenda IV al projecte.
  
Vistos el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat per mitjà d'ordres del Ministeri d'Indústria i Energia de 26 d'octubre de 1983, del 6 de juliol de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú i la resta de disposicions concordants.
  
Aquest Servei Territorial resol:
  
Autoritzar les instal·lacions i reconéixer la utilitat pública sol·licitada per Enagás, SA d'acord amb l'addenda IV al projecte Xarxa d'Agost, Novelda, Aspe, Elda, Petrer i les seues instal·lacions auxiliars (eixida AS-9), a la província d'Alacant (queda subrogada en aquesta resolució Gas Natural SDG, SA, en virtut d'acord de les juntes d'accionistes de les esmentades empreses de conformitat amb l'esperit de la Llei 34/1998), d'acord amb les condicions següents:
  
1. En tot moment haurà de complir-se tot el que s'estableix en el Reglament General del Servei Públic de Gasos Combustibles, i també de normes complementàries, Reglament de Xarxes i Connexions de Combustibles Gasosos, aprovat per mitjà d'Ordre del Ministeri d'Indústria de 18 de novembre de 1974 i modificat mitjançant les ordres del Ministeri de 26 d'octubre de 1983, de 6 de juliol de 1984 i de 9 de març de 1994, i Resolució d'1 de juny de 1993 de la Conselleria d'Indústria i Comerç, per la qual s'atorga a Enagás, SA la concessió administrativa per al subministrament de gas natural per a usos industrials en diversos termes municipals de les províncies de València i Alacant.
  
2. El termini per a la posada en marxa de les instal·lacions que s'autoritzen serà de díhuit mesos a partir de la data de l'ocupació real de les finques afectades.
  
3. Les instal·lacions que autoritza la present resolució hauran de realitzar-se d'acord amb l'addenda IV al projecte denominat Xarxa d'Agost, Novelda, Aspe, Elda, Petrer i les seues instal·lacions auxiliars (eixida-AS-9), a la província d'Alacant, i amb la resta de la documentació tècnica presentada, que queda especificat en les següents dades bàsiques:
  
Descripció de les instal·lacions. Es realitzen amb l'addenda les següents modificacions respecte del projecte inicial i la seua addenda, addenda II i addenda III: al terme municipal d'Aspe s'ha establit una connexió de gas nova per a subministrament del consum domèstic a Aspe a l'av. del Pare Ismael. Al terme municipal de Petrer, la dimensió de la canonada canvia de 6- a 8- des del vèrtex V-A-221 fins al V-A-410. El traçat experimenta dues modificacions, una des del vèrtex V-A-352 fins al V-A-359, i passarà la conducció al carrer del Pintor Eusebio Sempere; i l'altra variant des del vèrtex V-A-370 i anirà per la vorera contrària a l'av. de la Reina Sofia, fins a una rotonda on deixa el punt de connexió a la distribuïdora de gas per a consum domèstic en l'entrada de l'av. de Felip V, fins al vèrtex V-A-385. Al terme municipal d'Elda, es canvia el diàmetre de la canonada a 6- des del vèrtex V-A-412 fins al V-A-416/1, on s'ubicarà la connexió a la distribuïdora de gas per a consum domèstic al carrer del Presbítero Conrado, enfront del cementeri municipal. La modificació del traçat es produeix en les proximitats del riu Vinalopó, on cal continuar per l'av. de la Llibertat fins al començament del pont on es baixa a cota del terreny per a realitzar l'encreuament del riu. Al c/ Riu Sil i pròxim al V-A-455 s'ubicarà la E.P.C. amb el seu llit d'ànodes situat a 50 metres de dit punt. Al terme de Monforte del Cid es realitzarà una connexió elèctrica a la E.P.C.
  
Longitud: Augmenta 195 metres respecte del projecte inicial i les seues addendes II i III, augmentant 270 metres al terme municipal de Monforte del Cid, disminuint 85 metres al terme municipal de Petrer (8.156 metres de 8- de diàmetre), i augmentant 10 metres al terme municipal d'Elda (canvia a 6- de diàmetre).
  
Pressupost: El pressupost de l'addenda IV és de dotze milions nou-centes quaranta-una mil quatre-centes vint-i-sis (16.193.789) pessetes. Afegits als huit-cents dos milions nou-centes dotze mil tres-centes noranta-una (194.190.249) pessetes del projecte inicial; als dos milions nou-centes seixanta-sis mil cent seixanta-dues (2.966.162) pessetes de l'addenda; als dotze milions nou-centes seixanta mil nou-centes trenta-cinc (26.581.763) pessetes de l'addenda II, sumen un pressupost total de huit-centes trenta-una mil set-centes huitanta mil nou-centes catorze (703.062.934) pessetes.
  
4. Per a introduir modificacions que afecten les dades bàsiques a què fa referència la condició 3a, caldrà tenir l'autorització d'aquest Servei Territorial.
  
5. Una vegada finalitzades les obres d'instal·lació, s'efectuaran els assajos i les proves oportunes, i s'informarà en un termini de 48 hores de la seua realització a aquest Servei Territorial.
  
6. Aquest Servei Territorial aprovarà també les condicions concretes d'aplicació del projecte i introduirà les modificacions de detall que resulten convenients.
  
7. Gas Natural SDG, SA donarà compte de l'acabament de les instal·lacions a aquest Servei Territorial per al seu reconeixement definitiu i l'alçament de l'acta de posada en marxa; sense aquest requisit no hi podran entrar en funcionament. Per a això, s'aportarà en aquest Servei Territorial un certificat final d'obra firmat per un tècnic superior competent i visat pel col·legi oficial corresponent, on conste que la construcció i el muntatge siguen efectuats d'acord amb la normativa tècnica vigent que els siga d'aplicació, acompanyat de la documentació corresponent a les proves i els assajos realitzats.
  
8. Aquest Servei Territorial es reserva el dret de deixar sense efecte la present autorització en el moment en què es demostre l'incompliment de les condicions imposades per la declaració inexacta de les dades subministrades i una altra causa excepcional que ho justifique legalment.
  
De conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, la present autorització i la declaració concreta d'utilitat pública de les instal·lacions porta implícita la necessitat d'ocupació dels béns i drets afectats i n'originarà la urgent ocupació. Els indicats béns i drets són els inclosos en la relació que es va publicar en el Diari Oficial de la Generalitat Valenciana de data 24 de setembre de 1999.
  
La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres necessaris per a la realització de les obres de les instal·lacions.
  
Contra la present resolució podrà interposar-se recurs d'alçada davant del director general d'Indústria i Energia de la Conselleria d'Indústria i Comerç de la Generalitat Valenciana, en el termini d'un mes, comptat des del dia de la notificació de la resolució, de conformitat amb el que determina l'article 114 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.